90 процента от хората не искат да знаят какво бъдеще ги очаква - Любопитно - Любопитно
Хората масово не искат да знаят какво бъдеще ги очаква, дори и да можеха да прозрат дали става дума за добри или лоши събития, пише в. "Дейли мейл". Германски учени от института "Макс Планк" направиха проучване сред 2000 германски и испански граждани. Вижте предсказанията на Нострадамус за 2017 г. Учените са ги запитали дали биха искали да узнаят предварително редица приятни и неприятни събития, които ги очакват. Например какви подаръци ще получат за Коледа, дали ще имат живот след смъртта или дали сватбата им ще завърши с развод. Между 40 и 70 процента от анкетираните заявили, че не биха искали до узнаят изпреварващо приятните събития. Какво са предсказали Ванга и Нострадамус за изборите в САЩ Причина за това била, че предпочитали да съхранят елемента на изненадата. От 85 до 90 процента от запитаните пък не искали да узнаят в аванс неприятностите, които евентуално могат да им се стоварят върху главата. Източник: Thinkstockphotos Едва един процент от хората били любопитни да узнаят какво бъдеще ги очаква, независимо от естеството на предстоящите събития. Припомнете си какво предсказа Нострадамус през 2016 г. Екипът на д-р Герд Гигененцер констатирал, че хората, които не искат да узнаят бъдещето си, са по-малко склонни към рискове и по-често си правят застрахователни полици, в сравнение с онези, които искат да го разгадаят. Тези от хората, които нехаят за онова, което ги очаква, обикновено се притесняват да не се разочароват от чутото и са по-големи песимисти, в сравнение с останалите.